title: 2018 m. spalio 19 d. Komisijos įgyvendinimo reglamentas (ES) 2018/1580, kuriuo iš dalies keičiamas Įgyvendinimo reglamentas (ES) 2015/2197, kuriuo pagal Europos Parlamento ir Tarybos reglamentą (ES) Nr. 575/2013 nustatomi techniniai įgyvendinimo standartai dėl artimai tarpusavyje susijusių valiutų (Tekstas svarbus EEE.)

text:
22.10.2018

                  LT

                  Europos Sąjungos oficialusis leidinys

                  L 263/53

         KOMISIJOS ĮGYVENDINIMO REGLAMENTAS (ES) 2018/1580
         2018 m. spalio 19 d.
         kuriuo iš dalies keičiamas Įgyvendinimo reglamentas (ES) 2015/2197, kuriuo pagal Europos Parlamento ir Tarybos reglamentą (ES) Nr. 575/2013 nustatomi techniniai įgyvendinimo standartai dėl artimai tarpusavyje susijusių valiutų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 354 straipsnio 3 dalį,
         kadangi:

                     (1)

                     siekiant užtikrinti, kad Komisijos įgyvendinimo reglamento (ES) 2015/2197 (2) priede nurodytos valiutų poros toliau atspindėtų faktinę atitinkamų valiutų koreliaciją, būtina atnaujinti artimai tarpusavyje susijusių valiutų sąrašą;

                     (2)

                     siekiant apdoroti trejų ir penkerių metų duomenų eilutes, kurių reikia valiutų poroms įvertinti pagal Reglamentą (ES) Nr. 575/2013, kaip galutinė data sąrašui naudojama 2017 m. kovo 31 d.;

                     (3)

                     šis reglamentas grindžiamas Europos bankininkystės institucijos (EBI) Komisijai pateiktu techninių įgyvendinimo standartų projektu;

                     (4)

                     turint omenyje tai, kad būtini daliniai Įgyvendinimo reglamento (ES) 2015/2197 pakeitimai nėra dideli esminiai pakeitimai, pagal Reglamento (ES) Nr. 1093/2010 (3) 15 straipsnio 1 dalies antrą pastraipą EBI nerengė atvirų viešų konsultacijų, laikydamasi nuomonės, kad dėl atitinkamų techninių įgyvendinimo standartų projektų taikymo srities ir poveikio jos būtų buvusios neproporcingos;

                     (5)

                     todėl Įgyvendinimo reglamentas (ES) 2015/2197 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Dalykas
            Įgyvendinimo reglamento (ES) 2015/2197 priedas pakeičiamas šio reglamento priedo tekstu.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 19 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2013 6 27, p. 1.

            (2)  2015 m. lapkričio 27 d. Komisijos įgyvendinimo reglamentas (ES) 2015/2197, kuriuo pagal Europos Parlamento ir Tarybos reglamentą (ES) Nr. 575/2013 nustatomi techniniai įgyvendinimo standartai dėl artimai tarpusavyje susijusių valiutų (OL L 313, 2015 11 28, p. 30).

            (3)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

            PRIEDAS
            Artimai tarpusavyje susijusių valiutų sąrašas

               1 dalis. Artimai su euru (EUR) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Bulgarijos levas (BGN), Čekijos krona (CZK), Kroatijos kuna (HRK), Vengrijos forintas (HUF), Maroko dirhamas (MAD), Rumunijos lėja (RON), Serbijos dinaras (RSD).

               2 dalis. Artimai su Jungtinių Arabų Emyratų dirhamu (AED) susijusių valiutų sąrašas

            Kinijos juanis (CNY), Honkongo doleris (HKD), Libano svaras (LBP), Makao pataka (MOP), Filipinų pesas (PHP), Singapūro doleris (SGD), Tailando batas (THB), Taivano doleris (TWD), JAV doleris (USD).

               3 dalis. Artimai su Albanijos leku (ALL) susijusių valiutų sąrašas

            Bosnijos ir Hercegovinos markė (BAM), Bulgarijos levas (BGN), Čekijos krona (CZK), Danijos krona (DKK), Kroatijos kuna (HRK), Maroko dirhamas (MAD), Rumunijos lėja (RON), Serbijos dinaras (RSD), euro (EUR).

               4 dalis. Artimai su Bosnijos ir Hercegovinos marke (BAM) susijusių valiutų sąrašas

            Albanijos lekas (ALL), Bulgarijos levas (BGN), Čekijos krona (CZK), Danijos krona (DKK), Kroatijos kuna (HRK), Vengrijos forintas (HUF), Maroko dirhamas (MAD), Rumunijos lėja (RON), Serbijos dinaras (RSD), euro (EUR).

               5 dalis. Artimai su Bulgarijos levu (BGN) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Čekijos krona (CZK), Danijos krona (DKK), Kroatijos kuna (HRK), Vengrijos forintas (HUF), Maroko dirhamas (MAD), Rumunijos lėja (RON), Serbijos dinaras (RSD), euro (EUR).

               6 dalis. Artimai su Kinijos juaniu (CNY) susijusių valiutų sąrašas

            Jungtinių Arabų Emyratų dirhamas (AED), Honkongo doleris (HKD), Libano svaras (LBP), Makao pataka (MOP), Filipinų pesas (PHP), Singapūro doleris (SGD), Tailando batas (THB), Taivano doleris (TWD), JAV doleris (USD).

               7 dalis. Artimai su Čekijos krona (CZK) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Bulgarijos levas (BGN), Danijos krona (DKK), Kroatijos kuna (HRK), Maroko dirhamas (MAD), buvusiosios Jugoslavijos Respublikos Makedonijos denaras (MKD), Rumunijos lėja (RON), Serbijos dinaras (RSD), euro (EUR).

               8 dalis. Artimai su Danijos krona (DKK) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Bulgarijos levas (BGN), Čekijos krona (CZK), Kroatijos kuna (HRK), Vengrijos forintas (HUF), Maroko dirhamas (MAD), Rumunijos lėja (RON), Serbijos dinaras (RSD).

               9 dalis. Artimai su Honkongo doleriu (HKD) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Libano svaras (LBP), Makao pataka (MOP), Filipinų pesas (PHP), Singapūro doleris (SGD), Tailando batas (THB), Taivano doleris (TWD), JAV doleris (USD).

               10 dalis. Artimai su Kroatijos kuna (HRK) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Bulgarijos levas (BGN), Čekijos krona (CZK), Danijos krona (DKK), Vengrijos forintas (HUF), Maroko dirhamas (MAD), Rumunijos lėja (RON), Serbijos dinaras (RSD), euro (EUR).

               11 dalis. Artimai su Vengrijos forintu (HUF) susijusių valiutų sąrašas

            Bosnijos ir Hercegovinos markė (BAM), Bulgarijos levas (BGN), Danijos krona (DKK), Kroatijos kuna (HRK), Maroko dirhamas (MAD), Lenkijos zlotas (PLN), Rumunijos lėja (RON), Serbijos dinaras (RSD), euro (EUR).

               12 dalis. Artimai su Izraelio naujuoju šekeliu (ILS) susijusių valiutų sąrašas

            Maroko dirhamas (MAD), Tailando batas (THB).

               13 dalis. Artimai su Indijos rupija (INR) susijusių valiutų sąrašas

            Tailando batas (THB).

               14 dalis. Artimai su Pietų Korėjos vonu (KRW) susijusių valiutų sąrašas

            Singapūro doleris (SGD).

               15 dalis. Artimai su Libano svaru (LBP) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Honkongo doleris (HKD), Makao pataka (MOP), Filipinų pesas (PHP), Singapūro doleris (SGD), Tailando batas (THB), Taivano doleris (TWD), JAV doleris (USD).

               16 dalis. Artimai su Maroko dirhamu (MAD) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Bulgarijos levas (BGN), Čekijos krona (CZK), Danijos krona (DKK), Kroatijos kuna (HRK), Vengrijos forintas (HUF), Izraelio naujasis šekelis (ILS), Rumunijos lėja (RON), Serbijos dinaras (RSD), Singapūro doleris (SGD), euro (EUR).

               17 dalis. Artimai su buvusiosios Jugoslavijos Respublikos Makedonijos denaru (MKD) susijusių valiutų sąrašas

            Čekijos krona (CZK).

               18 dalis. Artimai su Makao pataka (MOP) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Honkongo doleris (HKD), Libano svaras (LBP), Filipinų pesas (PHP), Singapūro doleris (SGD), Tailando batas (THB), Taivano doleris (TWD), JAV doleris (USD).

               19 dalis. Artimai su Filipinų pesu (PHP) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Honkongo doleris (HKD), Libano svaras (LBP), Makao pataka (MOP), Singapūro doleris (SGD), Tailando batas (THB), Taivano doleris (TWD), JAV doleris (USD).

               20 dalis. Artimai su Lenkijos zlotu (PLN) susijusių valiutų sąrašas

            Vengrijos forintas (HUF).

               21 dalis. Artimai su Rumunijos lėja (RON) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Bulgarijos levas (BGN), Čekijos krona (CZK), Danijos krona (DKK), Kroatijos kuna (HRK), Vengrijos forintas (HUF), Maroko dirhamas (MAD), Serbijos dinaras (RSD), euro (EUR).

               22 dalis. Artimai su Serbijos dinaru (RSD) susijusių valiutų sąrašas

            Albanijos lekas (ALL), Bosnijos ir Hercegovinos markė (BAM), Bulgarijos levas (BGN), Čekijos krona (CZK), Danijos krona (DKK), Kroatijos kuna (HRK), Vengrijos forintas (HUF), Maroko dirhamas (MAD), Rumunijos lėja (RON), euro (EUR).

               23 dalis. Artimai su Singapūro doleriu (SGD) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Honkongo doleris (HKD), Pietų Korėjos vonas (KRW), Libano svaras (LBP), Maroko dirhamas (MAD), Makao pataka (MOP), Filipinų pesas (PHP), Tailando batas (THB), Taivano doleris (TWD), JAV doleris (USD).

               24 dalis. Artimai su Tailando batu (THB) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Honkongo doleris (HKD), Izraelio naujasis šekelis (ILS), Indijos rupija (INR), Libano svaras (LBP), Makao pataka (MOP), Filipinų pesas (PHP), Singapūro doleris (SGD), Taivano doleris (TWD), JAV doleris (USD).

               25 dalis. Artimai su taivano doleriu (TWD) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Honkongo doleris (HKD), Libano svaras (LBP), Makao pataka (MOP), Filipinų pesas (PHP), Singapūro doleris (SGD), Tailando batas (THB), JAV doleris (USD).

               26 dalis. Artimai su JAV doleriu (USD) susijusių valiutų sąrašas

            Jungtinių Arabų Emyratų dirhamas (AED), Kinijos juanis (CNY), Honkongo doleris (HKD), Libano svaras (LBP), Makao pataka (MOP), Filipinų pesas (PHP), Singapūro doleris (SGD), Tailando batas (THB), Taivano doleris (TWD).


title: 2018 m. gruodžio 13 d. Komisijos įgyvendinimo reglamentas (ES) 2018/1980, kuriuo iš dalies keičiamas Įgyvendinimo reglamentas (ES) 2017/2325 dėl leidimo naudoti skystus lecitinus, hidrolizuotus lecitinus ir lecitinus, iš kurių pašalintas aliejus, kaip visų rūšių gyvūnų pašaro priedus (Tekstas svarbus EEE.)

text:
14.12.2018

                  LT

                  Europos Sąjungos oficialusis leidinys

                  L 317/12

         KOMISIJOS ĮGYVENDINIMO REGLAMENTAS (ES) 2018/1980
         2018 m. gruodžio 13 d.
         kuriuo iš dalies keičiamas Įgyvendinimo reglamentas (ES) 2017/2325 dėl leidimo naudoti skystus lecitinus, hidrolizuotus lecitinus ir lecitinus, iš kurių pašalintas aliejus, kaip visų rūšių gyvūnų pašaro priedus
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     Komisijos įgyvendinimo reglamentu (ES) 2017/2325 (2) leista naudoti skystus lecitinus, hidrolizuotus lecitinus ir lecitinus, iš kurių pašalintas aliejus, kaip visų rūšių gyvūnų pašaro priedus;

                     (3)

                     pagal Reglamento (EB) Nr. 1831/2003 13 straipsnio 3 dalį pareiškėjas pasiūlė pakeisti preparatų leidimo suteikimo sąlygas pateikdamas prašymą suvienodinti lecitinų kaip pašaro priedų specifikacijas su lecitinų kaip maisto priedų specifikacijomis ir išplėsti leidimo aprėptį įtraukiant rapsų sėklas kaip papildomą hidrolizuotų lecitinų ir lecitinų, iš kurių pašalintas aliejus, šaltinį. Kartu su prašymu buvo pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);

                     (4)

                     Tarnyba 2018 m. birželio 12 d. nuomonėje (3) padarė išvadą, kad visi skirtingos botaninės kilmės lecitinai ir jų formos, naudojami kaip pašaro priedai, atitinka lecitinų, naudojamų kaip maisto priedai, specifikacijas ir kad rapsų sėklų kaip papildomo lecitinų šaltinio įtraukimas nepakeis ankstesnių išvadų, kad lecitinai nedaro nepageidaujamo poveikio gyvūnų ir žmonių sveikatai ar aplinkai ir kad jie yra veiksmingi emulsikliai. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     atlikus pasiūlytų leidimo pakeitimų vertinimą nustatyta, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos;

                     (6)

                     todėl Įgyvendinimo reglamentas (ES) 2017/2325 turėtų būti atitinkamai iš dalies pakeistas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2017/2325 I priedas pakeičiamas šio reglamento priedu.

            2 straipsnis
            Pereinamojo laikotarpio priemonės

               1.   Priedus 1c322i, 1c322ii ir 1c322iii ir premiksus, kurių sudėtyje yra šių priedų, pagamintus ir paženklintus iki 2019 m. liepos 2 d. laikantis taisyklių, taikytų iki 2019 m. sausio 2 d., galima toliau teikti rinkai ir naudoti, kol pasibaigs turimos atsargos.

               2.   Kombinuotuosius pašarus ir pašarines žaliavas, kurių sudėtyje yra I priede nurodytų priedų, pagamintus ir paženklintus iki 2020 m. sausio 2 d., laikantis taisyklių, taikytų iki 2019 m. sausio 2 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.

               3.   Kombinuotuosius pašarus ir pašarines žaliavas, kurių sudėtyje yra I priede nurodytų priedų, pagamintus ir paženklintus iki 2021 m. sausio 2 d., laikantis taisyklių, taikytų iki 2019 m. sausio 2 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2017 m. gruodžio 14 d. Komisijos įgyvendinimo reglamentas (ES) 2017/2325 dėl leidimo naudoti skystus lecitinus, hidrolizuotus lecitinus ir lecitinus, iš kurių pašalintas aliejus, kaip visų rūšių gyvūnų pašaro priedus, kuriuo iš dalies keičiamas Įgyvendinimo reglamentas (ES) 2017/1007 (OL L 333, 2017 12 15, p. 17).

            (3)  EFSA Journal 2018; 16(6):5334

            PRIEDAS

                     „I PRIEDAS

                                 Priedo identifikacinis numeris

                                 Leidimo turėtojo pavadinimas

                                 Priedas

                                 Sudėtis, cheminė formulė, aprašymas, analizės metodas

                                 Gyvūno rūšis arba kategorija

                                 Didžiausias amžius

                                 Mažiausias kiekis

                                 Didžiausias kiekis

                                 Kitos nuostatos

                                 Leidimo galiojimo terminas

                                 mg lecitinų/kg visaverčio pašaro, kurio drėgnis yra 12 %

                                    Technologinių priedų kategorija. Funkcinė grupė: emulsikliai

                                 1c322i

                                 —

                                 Lecitinai

                                    Priedo sudėtis

                                 Preparatai, sudaryti iš:

                                             —

                                             skysto pavidalo (nuo plastinio pavidalo iki skysčio) lecitinų ir hidrolizuotų lecitinų

                                             —

                                             lecitinų, iš kurių pašalintas aliejus, ir kieto pavidalo lecitinų, iš kurių pašalintas aliejus

                                    Veikliosios medžiagos apibūdinimas

                                 Lecitinai, hidrolizuoti lecitinai, lecitinai, iš kurių pašalintas aliejus, ir hidrolizuoti lecitinai, iš kurių pašalintas aliejus, gauti iš sojos, saulėgrąžų ar rapsų sėklų:
                                 CAS Nr. 8002–43–5

                                    Tyrimo duomenys:

                                             —

                                             Lecitinai ir lecitinai, iš kurių pašalintas aliejus: ne mažiau kaip 60,0 % acetone netirpių medžiagų;

                                             —

                                             hidrolizuoti lecitinai ir lecitinai, iš kurių pašalintas aliejus: ne mažiau kaip 56,0 % acetone netirpių medžiagų;

                                       Nuodžiūvis: ne daugiau kaip 2 % (105 °C, 1 val.)
                                 Toluene netirpi medžiaga: ne daugiau kaip 0,3 %

                                    Rūgščių skaičius:

                                             —

                                             Lecitinai ir lecitinai, iš kurių pašalintas aliejus: ne daugiau kaip 35 mg kalio hidroksido vienam gramui

                                             —

                                             hidrolizuoti lecitinai ir lecitinai, iš kurių pašalintas aliejus: ne daugiau kaip 45 mg kalio hidroksido vienam gramui

                                       Peroksidų skaičius: lygus arba mažesnis už 10

                                    Analizės metodas
                                     (1)

                                 Informacija apie pašaro priedo savybes pateikta:
                                 Komisijos reglamente (ES) Nr. 231/2012 (2) ir atitinkamuose FAO JECFA monografijos „Lecitinas“ tyrimų aprašymuose (3)
                                     (4)

                                 Visų rūšių gyvūnai

                                 —

                                 —

                                 —

                                 Pašaro priedo ir premiksų etiketėse nurodoma naudota forma (-os)

                                 2027 m. liepos 6 d.

               “

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports

               (2)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).

               (3)  FAO JECFA Combined Compendium of Food Additive Specifications, 'Lecithin', Monograph No. 4 (2007), http://www.fao.org/fileadmin/user_upload/jecfa_additives/docs/monograph4/additive-250-m4.pdf

               (4)  FAO JECFA Combined Compendium for Food Additive Specifications - Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm


title: 2018 m. gruodžio 10 d. Komisijos įgyvendinimo reglamentas (ES) 2018/1978, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Cidre de Bretagne“/„Cidre breton“ (SGN))

text:
14.12.2018

                  LT

                  Europos Sąjungos oficialusis leidinys

                  L 317/9

         KOMISIJOS ĮGYVENDINIMO REGLAMENTAS (ES) 2018/1978
         2018 m. gruodžio 10 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Cidre de Bretagne“/„Cidre breton“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos geografinės nuorodos „Cidre de Bretagne“/„Cidre breton“, kuri įregistruota Komisijos reglamentu (EB) Nr. 2446/2000 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Cidre de Bretagne“/„Cidre breton“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 10 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  2000 m. lapkričio 6 d. Komisijos reglamentas (EB) Nr. 2446/2000, papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ priedą (OL L 281, 2000 11 7, p. 2).

            (3)  OL C 222, 2018 6 26, p. 20.


title: 2018 m. gruodžio 13 d. Komisijos įgyvendinimo reglamentas (ES) 2018/1979, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2017/2311 (Tekstas svarbus EEE.)

text:
14.12.2018

                  LT

                  Europos Sąjungos oficialusis leidinys

                  L 317/10

         KOMISIJOS ĮGYVENDINIMO REGLAMENTAS (ES) 2018/1979
         2018 m. gruodžio 13 d.
         kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2017/2311
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. birželio 13 d. Europos Parlamento ir Tarybos reglamentą (ES) Nr. 531/2012 dėl tarptinklinio ryšio per viešuosius judriojo ryšio tinklus Sąjungoje (1), ypač į jo 6e straipsnio 2 dalį,
         kadangi:

                     (1)

                     pagal Reglamentą (ES) Nr. 531/2012 nuo 2017 m. birželio 15 d. paslaugų savojoje šalyje teikėjai neturėtų imti iš tarptinklinio ryšio vartotojų bet kurioje valstybėje narėje jokio papildomo mokesčio už reguliuojamus skambučius, gaunamus naudojantis tarptinkliniu ryšiu, išskyrus vartotojams savojoje šalyje taikomą mažmeninę kainą, kai tie skambučiai neviršija sąžiningo naudojimo taisyklėmis nustatytų apribojimų;

                     (2)

                     Reglamentu (ES) Nr. 531/2012 bet kokie papildomi mokesčiai, taikomi už reguliuojamus skambučius, gaunamus naudojantis tarptinkliniu ryšiu, ribojami Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertiniu vidurkiu;

                     (3)

                     Komisijos įgyvendinimo reglamentu (ES) 2017/2311 (2), remiantis 2017 m. liepos 1 d. duomenimis, nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis, taikytinas 2018 m.;

                     (4)

                     Europos elektroninių ryšių reguliuotojų institucija Komisijai pateikė iš valstybių narių nacionalinių reguliavimo institucijų surinktą atnaujintą informaciją apie didžiausią skambučių naudojantis judriuoju ryšiu užbaigimo mokesčių, kuriuos pagal Europos Parlamento ir Tarybos direktyvos 2002/21/EB (3) 7 ir 16 straipsnius ir Europos Parlamento ir Tarybos direktyvos 2002/19/EB (4) 13 straipsnį jos nustatė kiekvienoje nacionalinėje didmeninėje balso skambučių užbaigimo atskiruose judriojo ryšio tinkluose rinkoje, lygį ir bendrą abonentų skaičių valstybėse narėse;

                     (5)

                     pagal Reglamentą (ES) Nr. 531/2012 Komisija apskaičiavo visoje Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinį vidurkį – padaugino didžiausią leidžiamą skambučių užbaigimo judriojo ryšio tinkluose mokestį atitinkamoje valstybėje narėje iš bendro abonentų skaičiaus toje valstybėje narėje, susumavo šias visų valstybių narių sandaugas ir gautą sumą padalijo iš bendro abonentų visose valstybėse narėse skaičiaus, nustatyto remiantis 2018 m. liepos 1 d. duomenimis. Ne euro zonos valstybių narių valiutos keitimo kursas yra 2018 m. antro ketvirčio vidurkis, gautas iš Europos Centrinio Banko duomenų bazės;

                     (6)

                     todėl būtina atnaujinti Įgyvendinimo reglamentu (ES) 2017/2311 nustatytą Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinį vidurkį;

                     (7)

                     todėl Įgyvendinimo reglamentas (ES) 2017/2311 turėtų būti panaikintas;

                     (8)

                     pagal Reglamentą (ES) Nr. 531/2012 Komisija turi kasmet persvarstyti visoje Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinį vidurkį;

                     (9)

                     šiame reglamente nustatytos priemonės atitinka Ryšių komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Nustatomas didžiausių leidžiamų skambučio užbaigimo judriojo ryšio tinkluose mokesčių svertinis vidurkis – 0,0085 EUR už minutę.

            2 straipsnis
            Įgyvendinimo reglamentas (ES) 2017/2311 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 172, 2012 6 30, p. 10.

            (2)  2017 m. gruodžio 13 d. Komisijos įgyvendinimo reglamentas (ES) 2017/2311, kuriuo nustatomas Sąjungoje taikomų didžiausių leidžiamų skambučio užbaigimo judriojo ryšio tinkluose mokesčių svertinis vidurkis ir panaikinimas Įgyvendinimo reglamentas (ES) 2016/2292 (OL L 331, 2017 12 14, p. 39).

            (3)  2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (OL L 108, 2002 4 24, p. 33).

            (4)  2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) (OL L 108, 2002 4 24, p. 7).


title: 2018 m. gruodžio 13 d. Komisijos įgyvendinimo reglamentas (ES) 2018/1981, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliųjų medžiagų vario junginių, kaip keistinų medžiagų, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
14.12.2018

                  LT

                  Europos Sąjungos oficialusis leidinys

                  L 317/16

         KOMISIJOS ĮGYVENDINIMO REGLAMENTAS (ES) 2018/1981
         2018 m. gruodžio 13 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliųjų medžiagų vario junginių, kaip keistinų medžiagų, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 24 straipsnį kartu su jo 20 straipsnio 1 dalimi,
         kadangi:

                     (1)

                     Komisijos direktyva 2009/37/EB (2) vario junginiai įtraukti į Tarybos direktyvos 91/414/EEB I priedą kaip veikliosios medžiagos (3);

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 priedo A dalyje (4);

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliųjų medžiagų vario junginių patvirtinimas nustoja galioti 2019 m. sausio 31 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl vario junginių patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. gruodžio 16 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2017 m. gruodžio 20 d. Tarnyba pateikė Komisijai išvadas (6), ar galima manyti, kad vario junginiai atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2018 m. gegužės 25 d. Komisija pateikė vario junginių patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     pareiškėjui buvo suteikta galimybė pateikti pastabų dėl patvirtinimo galiojimo pratęsimo ataskaitos projekto;

                     (10)

                     nustatyta, kad bent vieno augalų apsaugos produkto, kurio sudėtyje yra kiekvieno iš vario junginių, naudojimas pagal vieną ar kelias tipiškas paskirtis atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Todėl tikslinga pratęsti vario junginių patvirtinimo galiojimą;

                     (11)

                     vario junginių patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra vario junginių, leidžiamos naudojimo paskirtys. Todėl tikslinga neberiboti jo tik kaip fungicido ir baktericido naudojimo;

                     (12)

                     vis dėlto Komisija mano, kad vario junginiai yra keistina medžiaga pagal Reglamento (EB) Nr. 1107/2009 24 straipsnį. Vario junginiai yra patvarios ir toksiškos medžiagos pagal Reglamento (EB) Nr. 1107/2009 II priedo 3.7.2.1 ir 3.7.2.3 punktus, nes pusėjimo trukmė dirvožemyje yra daugiau kaip 120 dienų, o ilgalaikio nepastebimo poveikio koncentracijos vertė vandens organizmams yra mažesnė kaip 0,01 mg/l. Vadinasi, vario junginiai atitinka Reglamento (EB) Nr. 1107/2009 II priedo 4 punkto antroje įtraukoje nurodytą sąlygą;

                     (13)

                     todėl tikslinga pratęsti vario junginių kaip keistinos medžiagos patvirtinimo galiojimą pagal Reglamento (EB) Nr. 1107/2009 24 straipsnį;

                     (14)

                     tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus;

                     (15)

                     visų pirma tikslinga apriboti augalų apsaugos produktų, kurių sudėtyje yra vario junginių, naudojimą ir nustatyti ne didesnę kaip 28 kg/ha vario per 7 metų laikotarpį (t. y. vidutiniškai 4 kg/ha per metus) naudojimo normą, siekiant kuo labiau sumažinti galimą kaupimąsi dirvožemyje ir poveikį netiksliniams organizmams, kartu atsižvelgiant į valstybėse narėse periodiškai pastebimas agroklimato sąlygas, dėl kurių didėja grybelio daromas spaudimas. Išduodamos leidimus naudoti produktus, valstybės narės turėtų atkreipti dėmesį į tam tikrus aspektus ir siekti, kad naudojimo normos būtų kuo mažesnės;

                     (16)

                     taip pat tikslinga apriboti didžiausią leidžiamąjį tam tikrų priemaišų, kurių toksiškumas kelia susirūpinimą, kiekį;

                     (17)

                     todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

                     (18)

                     Komisijos įgyvendinimo reglamentu (ES) 2018/84 (7) vario junginių patvirtinimo galiojimas pratęstas iki 2019 m. sausio 31 d., kad būtų galima užbaigti jų patvirtinimo atnaujinimo procedūrą iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo atnaujinimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2019 m. sausio 1 d.;

                     (19)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliųjų medžiagų, kaip keistinų medžiagų, patvirtinimo atnaujinimas
            Veikliųjų medžiagų vario junginių, kaip keistinų medžiagų, patvirtinimo galiojimas pratęsiamas kaip nustatyta I priede.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. sausio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2009 m. balandžio 23 d. Komisijos direktyva 2009/37/EB, iš dalies keičianti Tarybos direktyvą 91/414/EEB, įtraukiant veikliąsias medžiagas chlormekvatą, vario junginius, propakvizafopą, kvizalofopą-p, teflubenzuroną ir zeta -cipermetriną (OL L 104, 2009 4 24, p. 23).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (Europos maisto ir saugos tarnyba), 2018 m. Conclusion on the peer review of the pesticide risk assessment of the active substance copper compounds, EFSA Journal 2018;16(1):5152.

            (7)  2018 m. sausio 19 d. Komisijos įgyvendinimo reglamentas (ES) 2018/84, kuriuo dėl veikliųjų medžiagų chlorpirifoso, metilchlorpirifoso, klotianidino, vario junginių, dimoksistrobino, mankozebo, mekopropo-P, metiramo, oksamilo, petoksamido, propikonazolo, propinebo, propizamido, piraklostrobino ir zoksamido patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 16, 2018 1 20, p. 8).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        Vario junginiai:

                        2019 m. sausio 1 d.

                        2025 m. gruodžio 31 d.

                        Per 7 metų laikotarpį vienam hektarui leidžiama naudoti iš viso ne daugiau kaip 28 kg vario.
                        Įgyvendinant Europos Parlamento ir Tarybos reglamento (EB) Nr. 1107/2009 29 straipsnio 6 dalyje nurodytus vienodus principus, atsižvelgiama į vario junginių peržiūros ataskaitos išvadas, ypač į jos I ir II priedėlius.
                        Atlikdamos savo bendrą vertinimą valstybės narės ypatingą dėmesį skiria:

                                    —

                                    operatorių, darbuotojų ir šalia esančių pašalinių asmenų saugai ir užtikrina, kad naudojimo sąlygose būtų numatyta tam tikrais atvejais naudoti tinkamas asmens apsaugos ir kitas rizikos mažinimo priemones,

                                    —

                                    vandens ir netikslinių organizmų apsaugai. Nustačius šią riziką, prireikus taikomos rizikos mažinimo priemonės, kaip antai buferinės zonos,

                                    —

                                    naudojamos veikliosios medžiagos kiekiui ir užtikrina, kad leidžiamas kiekis, atsižvelgiant į normas ir naudojimo dažnumą, neviršytų mažiausio, kokio reikia pageidaujamam poveikiui sukelti, ir nedarytų nepriimtino poveikio aplinkai, atsižvelgiant į foninę vario koncentraciją naudojimo vietoje, ir, jei yra informacijos, varį iš kitų šaltinių. Valstybės narės gali visų pirma nuspręsti nustatyti didžiausią metinę naudojimo normą, kuri neviršytų 4 kg vario/ha.

                        Vario hidroksidas CAS Nr. 20427-59-2 CIPAC Nr. 44.305

                        Vario (II) hidroksidas

                        ≥ 573 g/kg

                        Vario oksichloridas CAS Nr. 1332-65-6 arba 1332-40-7 CIPAC Nr. 44.602

                        Divario chloridas trihidroksidas

                        ≥ 550 g/kg

                        Vario oksidas CAS Nr. 1317-39-1 CIPAC Nr. 44.603

                        Vario oksidas

                        ≥ 820 g/kg

                        Bordo mišinys CAS Nr. 8011-63-0 CIPAC Nr. 44.604

                        Nepriskirtas

                        ≥ 245 g/kg

                        Tribazis vario sulfatas CAS Nr. 12527-76-3 CIPAC Nr. 44.306

                        Nepriskirtas

                        ≥ 490 g/kg
                        Šios priemaišos neviršija nurodytos koncentracijos:

                                    arsenas ne daugiau 0,1 mg/g Cu

                                    kadmis ne daugiau 0,1 mg/g Cu

                                    švinas ne daugiau 0,3 mg/g Cu

                                    nikelis ne daugiau 1 mg/g Cu

                                    kobaltas ne daugiau 3 mg/kg

                                    gyvsidabris ne daugiau 5 mg/kg

                                    chromas ne daugiau 100 mg/kg

                                    stibis ne daugiau 7 mg/kg

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalies 277 įrašas dėl vario junginių išbraukiamas;

                        2)

                        E dalis papildoma šiuo įrašu:

                                    Nr.

                                    Įprastas pavadinimas, identifikavimo numeriai

                                    IUPAC pavadinimas

                                    Grynumas (1)

                                    Patvirtinimo data

                                    Patvirtinimo galiojimo pabaiga

                                    Konkrečios nuostatos

                                    „10

                                    Vario junginiai:

                                    2019 m. sausio 1 d.

                                    2025 m. gruodžio 31 d.

                                    Per 7 metų laikotarpį vienam hektarui leidžiama naudoti iš viso ne daugiau kaip 28 kg vario.
                                    Įgyvendinant Europos Parlamento ir Tarybos reglamento (EB) Nr. 1107/2009 29 straipsnio 6 dalyje nurodytus vienodus principus, atsižvelgiama į vario junginių peržiūros ataskaitos išvadas, ypač į jos I ir II priedėlius.
                                    Atlikdamos savo bendrą vertinimą valstybės narės ypatingą dėmesį skiria:

                                                —

                                                operatorių, darbuotojų ir šalia esančių pašalinių asmenų saugai ir užtikrina, kad naudojimo sąlygose būtų numatyta tam tikrais atvejais naudoti tinkamas asmens apsaugos ir kitas rizikos mažinimo priemones,

                                                —

                                                vandens ir netikslinių organizmų apsaugai. Nustačius šią riziką, prireikus taikomos rizikos mažinimo priemonės, kaip antai buferinės zonos,

                                                —

                                                naudojamos veikliosios medžiagos kiekiui ir užtikrina, kad leidžiamas kiekis, atsižvelgiant į normas ir naudojimo dažnumą, neviršytų mažiausio, kokio reikia pageidaujamam poveikiui sukelti, ir nedarytų nepriimtino poveikio aplinkai, atsižvelgiant į foninę vario koncentraciją naudojimo vietoje, ir, jei yra informacijos, varį iš kitų šaltinių. Valstybės narės gali visų pirma nuspręsti nustatyti didžiausią metinę naudojimo normą, kuri neviršytų 4 kg vario/ha.“

                                    Vario hidroksidas CAS Nr. 20427-59-2 CIPAC Nr. 44.305

                                    Vario (II) hidroksidas

                                    ≥ 573 g/kg

                                    Vario oksichloridas CAS Nr. 1332-65-6 arba 1332-40-7 CIPAC Nr. 44.602

                                    Divario chloridas trihidroksidas

                                    ≥ 550 g/kg

                                    Vario oksidas CAS Nr. 1317-39-1 CIPAC Nr. 44.603

                                    Vario oksidas

                                    ≥ 820 g/kg

                                    Bordo mišinys CAS Nr. 8011-63-0 CIPAC Nr. 44.604

                                    Nepriskirtas

                                    ≥ 245 g/kg

                                    Tribazis vario sulfatas CAS Nr. 12527-76-3 CIPAC Nr. 44.306

                                    Nepriskirtas

                                    ≥ 490 g/kg
                                    Šios priemaišos neviršija nurodytos koncentracijos:

                                                arsenas ne daugiau 0,1 mg/g Cu

                                                kadmis ne daugiau 0,1 mg/g Cu

                                                švinas ne daugiau 0,3 mg/g Cu

                                                nikelis ne daugiau 1 mg/g Cu

                                                kobaltas ne daugiau 3 mg/kg

                                                gyvsidabris ne daugiau 5 mg/kg

                                                chromas ne daugiau 100 mg/kg

                                                stibis ne daugiau 7 mg/kg

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2018 m. gruodžio 13 d. Komisijos įgyvendinimo reglamentas (ES) 2018/1982 dėl dvidešimt devintojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo

text:
14.12.2018

                  LT

                  Europos Sąjungos oficialusis leidinys

                  L 317/21

         KOMISIJOS ĮGYVENDINIMO REGLAMENTAS (ES) 2018/1982
         2018 m. gruodžio 13 d.
         dėl dvidešimt devintojo dalinio kvietimo dalyvauti konkurse, paskelbtame Įgyvendinimo reglamentu (ES) 2016/2080, mažiausios nugriebto pieno miltelių pardavimo kainos nustatymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 32 straipsnį,
         kadangi:

                     (1)

                     Komisijos įgyvendinimo reglamentu (ES) 2016/2080 (3) pradedamas nugriebto pieno miltelių pardavimas konkurso tvarka;

                     (2)

                     atsižvelgiant į dvidešimt devintojo dalinio kvietimo dalyvauti konkurse paraiškas, reikėtų nustatyti mažiausią pardavimo kainą;

                     (3)

                     šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dvidešimt devintojo dalinio kvietimo dalyvauti nugriebto pieno miltelių pardavimo konkurse, paskelbtame Įgyvendinimo reglamentu (ES) 2016/2080, kurio paraiškų teikimo laikotarpis baigėsi 2018 m. gruodžio 11 d., mažiausia pardavimo kaina yra 145,10 EUR už 100 kg.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 13 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2019 m. sausio 21 d. Tarybos įgyvendinimo reglamentas (ES) 2019/92, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
22.1.2019

                  LT

                  Europos Sąjungos oficialusis leidinys

                  L 19/1

         TARYBOS ĮGYVENDINIMO REGLAMENTAS (ES) 2019/92
         2019 m. sausio 21 d.
         kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 ir 3 dalis,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 17 d. Taryba priėmė Reglamentą (ES) Nr. 269/2014;

                     (2)

                     Taryba mano, kad mirus į sąrašą įtrauktam asmeniui, įrašas dėl šio asmens turėtų būti išbrauktas iš Reglamento (ES) Nr. 269/2014 I priedo;

                     (3)

                     todėl Reglamento (ES) Nr. 269/2014 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 269/2014 I priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 21 d.

                  Tarybos vardu

                  Pirmininkė

               F. MOGHERINI

            (1)  OL L 78, 2014 3 17, p. 6.

            PRIEDAS
            Iš Reglamente (ES) Nr. 269/2014 I priede pateikto sąrašo išbraukiamas įrašas dėl toliau nurodyto asmens:

                           „150.

                           Iosif (Joseph) Davydovich KOBZON“


title: 2019 m. sausio 21 d. Tarybos įgyvendinimo reglamentas (ES) 2019/93, kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai

text:
22.1.2019

                  LT

                  Europos Sąjungos oficialusis leidinys

                  L 19/3

         TARYBOS ĮGYVENDINIMO REGLAMENTAS (ES) 2019/93
         2019 m. sausio 21 d.
         kuriuo įgyvendinamas Reglamentas (ES) 2017/1509 dėl ribojamųjų priemonių Korėjos Liaudies Demokratinei Respublikai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. rugpjūčio 30 d. Tarybos reglamentą (ES) 2017/1509 dėl ribojamųjų priemonių Korėjos Liaudies Demokratinei Respublikai, kuriuo panaikinamas Reglamentas (EB) Nr. 329/2007 (1), ypač į jo 47 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. rugpjūčio 30 d. Taryba priėmė Reglamentą (ES) 2017/1509;

                     (2)

                     mirė du į Reglamento (ES) 2017/1509 XV priedo sąrašą įtraukti fiziniai asmenys ir įrašai apie juos turėtų būti išbraukti iš to priedo;

                     (3)

                     todėl Reglamento (ES) 2017/1509 XV priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2017/1509 XV priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 21 d.

                  Tarybos vardu

                  Pirmininkė

               F. MOGHERINI

            (1)  OL L 224, 2017 8 31, p. 1.

            PRIEDAS
            Reglamento (ES) 2017/1509 XV priedo a dalyje išbraukiami šie įrašai:

                        2.

                        CHU Kyu-Chang (Gimimo data: 1928 11 25);

                        4.

                        KIM Yong-chun (Gimimo data: 1935 3 4).


title: 2019 m. vasario 14 d. Komisijos įgyvendinimo reglamentas (ES) 2019/261, kuriuo iš dalies keičiamas Įgyvendinimo reglamentas (ES) 2018/140, kuriuo tam tikriems importuojamiems Kinijos Liaudies Respublikos kilmės ketaus gaminiams nustatomas galutinis antidempingo muitas ir laikinojo muito galutinis surinkimas ir kuriuo baigiamas tyrimas dėl tam tikrų importuojamų Indijos kilmės ketaus gaminių

text:
15.2.2019

                  LT

                  Europos Sąjungos oficialusis leidinys

                  L 44/4

         KOMISIJOS ĮGYVENDINIMO REGLAMENTAS (ES) 2019/261
         2019 m. vasario 14 d.
         kuriuo iš dalies keičiamas Įgyvendinimo reglamentas (ES) 2018/140, kuriuo tam tikriems importuojamiems Kinijos Liaudies Respublikos kilmės ketaus gaminiams nustatomas galutinis antidempingo muitas ir laikinojo muito galutinis surinkimas ir kuriuo baigiamas tyrimas dėl tam tikrų importuojamų Indijos kilmės ketaus gaminių
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 9 straipsnio 4 dalį,
         kadangi:

                     (1)

                     Įgyvendinimo reglamentu (ES) 2018/140 (2) Komisija tam tikriems importuojamiems Kinijos Liaudies Respublikos kilmės žvyninio grafitinio ketaus (pilkojo ketaus) arba rutulinio grafitinio ketaus (stipriojo ketaus) gaminiams ir jų dalims, kurių Kombinuotosios nomenklatūros (toliau – KN) kodai yra ex 7325 10 00 (TARIC kodas 7325100031) ir ex 7325 99 10 (TARIC kodas 7325991051), nustatė 15,5–38,1 % galutinį antidempingo muitą;

                     (2)

                     2018 m. liepos 12 d. Teismo sprendimu sujungtose bylose C-397/17 ir C-398/17 Profit Europe (3) Teisingumo Teismas nustatė, kad KN turi būti aiškinama taip, kad lietinės vamzdžių ar vamzdelių jungiamosios detalės (jungtys) iš rutulinio grafitinio ketaus turi būti priskiriamos prie jos 7307 19 90 subpozicijos kaip kitos jungiamosios detalės, o ne prie KN subpozicijos 7307 11 10 kaip jungiamosios detalės iš nekaliojo ketaus arba prie KN subpozicijos 7307 19 10 kaip jungiamosios detalės iš kaliojo ketaus;

                     (3)

                     dvi tarifo pozicijos – 7325 ir 7307 – yra beveik identiškos struktūros ir yra susijusios su tomis pačiomis medžiagomis. Todėl laikoma, kad taip pat būtų tikslinga atsižvelgti į Teisingumo Teismo išvadą klasifikuojant gaminius, priskiriamus prie 7325 pozicijos;

                     (4)

                     Įgyvendinimo reglamente (ES) 2018/140 dėl tam tikrų rutulinio grafitinio ketaus gaminių (stipriojo ketaus gaminių) jie ir toliau klasifikuojami priskiriant juos prie KN subpozicijos 7325 99 10 kaip kiti kaliojo ketaus gaminiai;

                     (5)

                     todėl į Įgyvendinimo reglamente (ES) 2018/140 nurodant prekių, kurių importui taikomas galutinis antidempingo muitas, kodus KN kodas ex 7325 99 10 (TARIC kodas 7325991051) turėtų būti pakeistas KN kodu ex 7325 99 90 (TARIC kodas 7325999080);

                     (6)

                     siekiant užtikrinti veiksmingą galiojančių antidempingo muitų surinkimą, Įgyvendinimo reglamentas (ES) 2018/140 turėtų būti atitinkamai iš dalies pakeistas;

                     (7)

                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2018/140 1 straipsnio 1 dalis pakeičiama taip:

                  „1.   Tam tikriems importuojamiems Kinijos Liaudies Respublikos kilmės žvyninio grafitinio ketaus (pilkojo ketaus) arba rutulinio grafitinio ketaus (stipriojo ketaus) gaminiams ir jų dalims, kurių KN kodai šiuo metu yra ex 7325 10 00 (TARIC kodas 7325100031) ir ex 7325 99 90 (TARIC kodas 7325999080), nustatomas galutinis antidempingo muitas.
                  Šie gaminiai naudojami:

                              —

                              požeminėms arba paviršinėms sistemoms ir (arba) požeminių arba paviršinių sistemų angoms uždengti; taip pat

                              —

                              patekti į požemines arba paviršines sistemas ir (arba) stebėti požemines arba paviršines sistemas.

                        Šie gaminiai gali būti apdirbti, padengti, dažyti ir (arba) derinami su kitomis medžiagomis, pavyzdžiui, be kita ko, su betoninėmis grindinio plokštėmis ar plytelėmis.
                  Nagrinėjamojo produkto apibrėžčiai nepriskiriami šių rūšių produktai:

                              —

                              latakų grotelės ir lieti dangčiai, kuriems taikomas standartas EN 1433, įrengiami kaip sudėtinės polimerinių, plastikinių, galvanizuoto plieno ar betoninių latakų dalys, kuriomis vanduo nuteka į lataką;

                              —

                              grindų drenos, stogo drenos, pravalos ir pravalų dangteliai, kuriems taikomas standartas EN 1253;

                              —

                              lipynės, dangčio kabliai ir gaisriniai hidrantai.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 14 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21.

            (2)  2018 m. sausio 29 d. Komisijos įgyvendinimo reglamentas (ES) 2018/140, kuriuo tam tikriems importuojamiems Kinijos Liaudies Respublikos kilmės ketaus gaminiams nustatomas galutinis antidempingo muitas ir laikinojo muito galutinis surinkimas ir kuriuo baigiamas tyrimas dėl tam tikrų importuojamų Indijos kilmės ketaus gaminių (OL L 25, 2018 1 30, p. 6).

            (3)  2018 m. liepos 12 d. Teisingumo Teismo sprendimas sujungtose bylose C-397/17 ir C-398/17 Profit Europe NV/Belgische Staat, ECLI:EU:C:2018:564.


title: 2019 m. vasario 14 d. Komisijos įgyvendinimo reglamentas (ES) 2019/263, kuriuo dėl finansinių priemonių standartinių sąlygų, taikomų Bendro investavimo priemonei ir Miestų plėtros fondui, iš dalies keičiamas Įgyvendinimo reglamentas (ES) Nr. 964/2014

text:
15.2.2019

                  LT

                  Europos Sąjungos oficialusis leidinys

                  L 44/8

         KOMISIJOS ĮGYVENDINIMO REGLAMENTAS (ES) 2019/263
         2019 m. vasario 14 d.
         kuriuo dėl finansinių priemonių standartinių sąlygų, taikomų Bendro investavimo priemonei ir Miestų plėtros fondui, iš dalies keičiamas Įgyvendinimo reglamentas (ES) Nr. 964/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 38 straipsnio 3 dalies antrą pastraipą,
         kadangi:

                     (1)

                     Komisijos įgyvendinimo reglamento (ES) Nr. 964/2014 (2) atitinkamai I, V ir VI prieduose pateiktas anotuotas vadovaujančiosios institucijos ir finansų tarpininko finansavimo sutarties turinys, Bendro investavimo priemonės sąlygos ir Miestų plėtros fondo sąlygos;

                     (2)

                     Reglamento (ES) Nr. 1303/2013 40 straipsnyje patikslinama finansinių priemonių, įgyvendinamų EIB arba kitų tarptautinių finansų įstaigų, kurių akcininkė yra valstybė narė, valdymo patikrinimų ir audito tvarka. Ši tvarka turėtų būti įtraukta į I priedą kaip vadovaujančiosios institucijos ir EIB arba kitų tarptautinių finansų įstaigų, kurių akcininkė yra valstybė narė, finansavimo sutarties dalis;

                     (3)

                     Reglamento (ES) Nr. 1303/2013 43a straipsnyje, įterptame Europos Parlamento ir Tarybos reglamentu (ES, Euratomas) 2018/1046 (3), patikslinamos finansines priemones reglamentuojančių taisyklių nuostatos, susijusios su skirtingų sąlygų taikymu pagal rinkos ekonomikos principą veikiantiems investuotojams dalijantis pelną ir riziką. Įgyvendinimo reglamento (ES) Nr. 964/2014 I, V ir VI prieduose vartojami terminai turėtų būti suderinti su Reglamento (ES) Nr. 1303/2013 43a straipsnyje vartojamais terminais;

                     (4)

                     šiame reglamente nustatytos priemonės atitinka ESI fondų koordinavimo komiteto nuomonę;

                     (5)

                     siekiant užtikrinti teisinį tikrumą ir kiek galima sumažinti Reglamento (ES) Nr. 1303/2013 iš dalies pakeistų nuostatų, kurios pagal Reglamento (ES, Euratomas) 2018/1046 282 straipsnį taikomos nuo 2018 m. rugpjūčio 2 d. arba kitos ankstesnės datos, ir šio reglamento nuostatų neatitikimą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (6)

                     todėl Įgyvendinimo reglamentas (ES) Nr. 964/2014 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 964/2014 I, V ir VI priedai iš dalies keičiami pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 14 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 320.

            (2)  2014 m. rugsėjo 11 d. Komisijos įgyvendinimo reglamentas (ES) Nr. 964/2014, kuriuo nustatomos Europos Parlamento ir Tarybos reglamento (ES) Nr. 1303/2013 nuostatų taikymo finansinių priemonių standartinėms sąlygoms taisyklės (OL L 271, 2014 9 12, p. 16).

            (3)  2018 m. liepos 18 d. Europos Parlamento ir Tarybos reglamentas (ES) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).

            PRIEDAS
            Įgyvendinimo reglamento (ES) Nr. 964/2014 I, V ir VI priedai iš dalies keičiami taip:

                        1.

                        I priede pateiktas anotuotas vadovaujančiosios institucijos ir finansų tarpininko finansavimo sutarties turinys iš dalies keičiamas taip:

                                    a)

                                    11 punkte įterpiama nauja dalis:
                                    „Valdymo patikrinimų ir audito tvarkos nuostatos, laikantis Reglamento (ES) Nr. 1303/2013 40 straipsnio 1 ir 2 dalių, jeigu finansines priemones įgyvendinantys subjektai yra EIB arba kitos tarptautinės finansų įstaigos, kurių akcininkė yra valstybė narė“;

                                    b)

                                    17 punkto trečia pastraipa pakeičiama taip:
                                    „Nuostatos dėl prie ESI fondų paramos priskiriamų lėšų pakartotinio panaudojimo iki tinkamumo finansuoti laikotarpio pabaigos, laikantis Reglamento (ES) Nr. 1303/2013 44 straipsnio, ir, kai tinkama, nuostatos dėl skirtingų sąlygų taikymo, kaip nurodyta 43a straipsnyje.“

                        2.

                        V priede Bendro investavimo priemonės sąlygos iš dalies keičiamos taip:

                                    a)

                                    skirsnyje „Fondo įnašas į finansinę priemonę: suma ir norma (išsamūs duomenys apie produktą)“ ketvirta pastraipa pakeičiama taip:
                                    „Skirtingų sąlygų taikymas pagal rinkos ekonomikos principą veikiantiems investuotojams, siekiant tik nelygaus pelno pasidalijimo, nustatomas pagal Reglamento (ES) Nr. 1303/2013 43a straipsnį ir Reglamento (ES) Nr. 651/2014 21 straipsnio 13 dalies b punktą.“;

                                    b)

                                    skirsnyje „Reikalavimus atitinkantis finansų tarpininkas ir jungtiniai investuotojai“ trečia pastraipa pakeičiama taip:
                                    „Vadovaujančioji institucija ir fondų fondas, atrinkdami finansų tarpininkus, laikosi Sąjungos teisės. Finansų tarpininkai pasirenkami taikant atviras, skaidrias, proporcingas ir nediskriminacines procedūras, vengiant interesų konflikto. Atrenkant finansų tarpininkus nustatoma tinkama rizikos dalijimosi tvarka, kai taikomos skirtingos sąlygos, ir nustatoma galima teisė į pelno dalį.“

                        3.

                        VI priede Miestų plėtros fondo sąlygos iš dalies keičiamos taip:

                                    a)

                                    skirsnyje „Valstybės pagalba“ penkta pastraipa pakeičiama taip:
                                    „Skirtingos sąlygos (nelygios rizikos dalijimosi tvarkos sąlygos), taikomos fondų fondui, finansų tarpininko įnašui ir jungtinių investuotojų įnašams fondo ir projektų lygmenimis paskolų forma (jei taikoma), nustatomos pagal Reglamento (ES) Nr. 1303/2013 43a straipsnį ir Reglamento (ES) Nr. 651/2014 16 straipsnio 8 dalies b ir c punktus, kaip išsamiau apibrėžta kainodaros politikos skirsnyje.“;

                                    b)

                                    skirsnyje „Programos įnašas į finansinę priemonę: suma ir norma (išsamūs duomenys apie produktą)“ pirma pastraipa pakeičiama taip:
                                    „Faktinė rizikos dalijimosi norma, programos viešasis įnašas, skirtingų sąlygų taikymas ir paskoloms taikoma palūkanų norma yra grindžiami ex ante vertinimo išvadomis ir juos nustatant užtikrinama, kad galutiniams naudos gavėjams teikiama nauda atitiktų Reglamento (ES) Nr. 651/2014 16 straipsnio 8 dalies b punktą.“;

                                    c)

                                    skirsnyje „Skolinimas ir rizikos pasidalijimas finansų tarpininko lygmeniu (interesų suderinimas)“ šešta įtrauka pakeičiama taip:
                                    „rizikos dalijimasis su finansų tarpininku ir jungtiniais investuotojais (fondo lygmeniu arba miesto plėtros projekto lygmeniu) nustatomas pro rata programos įnašui, išskyrus atvejus, kai atliekant Reglamento (ES) Nr. 1303/2013 37 straipsnio 2 dalies c punkte nurodytą ex ante vertinimą nustatoma, kad reikia taikyti skirtingas sąlygas nelygiai pasidalijant riziką tarp jungtinių investuotojų. Tokia tvarka atitinka Reglamento (ES) Nr. 651/2014 16 straipsnio 8 dalies b ir c punktus ir įtraukiama į šalių sudarytą bendro investavimo sutartį. Tokia tvarka netaikoma 1 % lėšų, kurias finansų tarpininkas investuoja iš nuosavų lėšų, kaip pirmiau nustatyta interesų suderinimo tikslu.“;

                                    d)

                                    skirsnyje „Reikalavimus atitinkantys finansų tarpininkai“ šešta pastraipa pakeičiama taip:
                                    „Vadovaujančioji institucija ir fondų fondas, atrinkdami finansų tarpininkus, laikosi Sąjungos teisės. Finansų tarpininkai pasirenkami taikant atviras, skaidrias, proporcingas ir nediskriminacines procedūras, vengiant interesų konflikto. Atrenkant finansų tarpininkus siekiama nustatyti tinkamą rizikos dalijimosi tvarką, kai taikomos skirtingos sąlygos.“


title: 2019 m. kovo 4 d. Komisijos įgyvendinimo reglamentas (ES) 2019/368, kuriuo panaikinamas Įgyvendinimo reglamentas (ES) Nr. 444/2013 dėl tam tikrų prekių klasifikavimo Kombinuotojoje nomenklatūroje

text:
7.3.2019

                  LT

                  Europos Sąjungos oficialusis leidinys

                  L 66/1

         KOMISIJOS ĮGYVENDINIMO REGLAMENTAS (ES) 2019/368
         2019 m. kovo 4 d.
         kuriuo panaikinamas Įgyvendinimo reglamentas (ES) Nr. 444/2013 dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su tam tikrų prekių klasifikavimu;

                     (2)

                     Įgyvendinimo reglamente (ES) Nr. 444/2013 (3) Komisija nustatė, kad produktas, gautas iš sojos pupelių, iš kurių pašalinti riebalai, išekstrahavus aliejų, kuris vėliau ekstrahuotas vandeniu ir etanoliu, kad būtų pašalinti tirpūs angliavandeniai ir mineralai (toliau – susijęs produktas), yra laikytinas kitais produktais, naudojamais gyvūnų pašarams, ir jį priskyrė Kombinuotosios nomenklatūros 2309 90 31 subpozicijai;

                     (3)

                     norint nustatyti, ar 2309 pozicijai priskiriamuose produktuose yra krakmolo, turi būti atliekamas kokybinis testas (jodo-krakmolo reakcija, mikroskopinė analizė). Nustačius, kad krakmolo yra, jo kiekis 2309 pozicijai priskiriamuose produktuose nustatomas taikant poliarimetrinį metodą (Everso metodą), išdėstytą Komisijos reglamento (EB) Nr. 152/2009 (4) III priedo L dalyje. Jei poliarimetrinis metodas netaikytinas, pvz., dėl reikšmingo tam tikrų medžiagų, išvardytų Komisijos reglamento (EB) Nr. 121/2008 (5) 1 straipsnyje, kiekio, turi būti taikomas to reglamento priede nustatytas fermentinis tyrimo metodas;

                     (4)

                     tuo metu, kai buvo priimtas Įgyvendinimo reglamentas (ES) Nr. 444/2013, vienintelis susijusiam produktui taikytinas analizės metodas buvo poliarimetrinis metodas;

                     (5)

                     sprendime C-144/15 („Customs Support Holland BV“) (6) Teismas konstatavo, kad sojos baltymų koncentratas, paruoštas taip, kad būtų tinkamas naudoti kaip pašarai, turi būti priskiriamas 2309 pozicijai. Pagrindinėje byloje nagrinėtas sojos baltymų koncentratas yra apibūdintas kaip produktas, gaunamas iš sojos pupelių, iš kurių pašalinus luobelę, sumalus ir apdorojus garais pirmiausia ekstrahuojamas aliejus, o išgavus aliejų tai, kas lieka, vadinama sojų miltais. Tada sojų miltai apdorojami etanoliu ir vandeniu, kad būtų išekstrahuoti likę riebalai, sumažinta kitų nei baltymai sudedamųjų dalių, visų pirma angliavandenių ar balastinių medžiagų, masės dalis ir pašalintos tam tikros kenksmingos medžiagos. Šiuo būdu gauto sojos baltymų koncentrato sudėtyje nėra naudoto etanolio pėdsakų, ir jį, inter alia, sudaro baltymai ir krakmolas;

                     (6)

                     pagrindinėje byloje C-144/15 nagrinėtas produktas ir susijęs produktas yra pakankamai panašūs, nes jie abu yra pašarai, daugiausia sudaryti iš sojų produktų, kurie priskirtini 2309 pozicijai. Abiem atvejais produktai nėra 2304 pozicijai priskiriamos liekanos, tiesiogiai gaunamos ekstrahuojant sojos pupelių aliejų, bet yra proceso, per kurį augalinė medžiaga, iš kurios pagaminti produktai, praranda savo esmines savybes, rezultatas;

                     (7)

                     Komisijos įgyvendinimo reglamentu (ES) 2017/68 (7) sojų produktai įtraukti į Reglamento (EB) Nr. 121/2008 1 straipsnyje pateiktą pašarinių medžiagų, kurių atveju krakmolo kiekis gyvūnų pašarams naudojamuose produktuose (2309 pozicija) turi būti nustatomas fermentiniu tyrimo metodu, sąrašą;

                     (8)

                     todėl siekiant teisinio tikrumo, susijusio su 2309 pozicijai priskiriamų produktų, daugiausia sudarytų iš sojų produktų, tarifiniu klasifikavimu, ir siekiant užtikrinti, kad Kombinuotoji nomenklatūra būtų vienodai taikoma visoje Sąjungoje, Įgyvendinimo reglamentas (ES) Nr. 444/2013 turėtų būti panaikintas;

                     (9)

                     reikėtų nustatyti, kad remiantis Įgyvendinimo reglamentu (ES) Nr. 444/2013 suteikta privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (10)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 444/2013 panaikinamas.

            2 straipsnis
            Remiantis Įgyvendinimo reglamentu (ES) Nr. 444/2013 suteikta privalomąja tarifine informacija apie šiame reglamente nurodytas prekes, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 4 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            (3)  2013 m. gegužės 7 d. Komisijos įgyvendinimo reglamentas (ES) Nr. 444/2013 dėl tam tikrų prekių klasifikavimo Kombinuotojoje nomenklatūroje (OL L 130, 2013 5 15, p. 19).

            (4)  2009 m. sausio 27 d. Komisijos reglamentas (EB) Nr. 152/2009, nustatantis oficialiai pašarų kontrolei taikytinus Bendrijos ėminių ėmimo ir analizės metodus (OL L 54, 2009 2 26, p. 1).

            (5)  2008 m. vasario 11 d. Komisijos reglamentas (EB) Nr. 121/2008, nustatantis tyrimo metodą krakmolo kiekiui produktuose, naudojamuose gyvūnų pašarams, nustatyti (KN kodas 2309) (OL L 37, 2008 2 12, p. 3).

            (6)  ECLI:EU:C:2016:133.

            (7)  2017 m. sausio 9 d. Komisijos įgyvendinimo reglamentas (ES) 2017/68, kuriuo iš dalies keičiamas Reglamentas (EB) Nr. 121/2008, nustatantis tyrimo metodą krakmolo kiekiui produktuose, naudojamuose gyvūnų pašarams, nustatyti (KN kodas 2309) (OL L 9, 2017 1 13, p. 4).


title: 2019 m. kovo 20 d. Komisijos įgyvendinimo reglamentas (ES) 2019/456, kuriuo pagal Europos Parlamento ir Tarybos reglamentą (ES) 2015/2283 leidžiama pakeisti naujo maisto produkto blakinių kalendrų (Coriandrum sativum) sėklų aliejaus specifikacijas ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
21.3.2019

                  LT

                  Europos Sąjungos oficialusis leidinys

                  L 79/13

         KOMISIJOS ĮGYVENDINIMO REGLAMENTAS (ES) 2019/456
         2019 m. kovo 20 d.
         kuriuo pagal Europos Parlamento ir Tarybos reglamentą (ES) 2015/2283 leidžiama pakeisti naujo maisto produkto blakinių kalendrų (Coriandrum sativum) sėklų aliejaus specifikacijas ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą dėl leidimo naudoti naują maisto produktą, jo pateikimo Sąjungos rinkai ir dėl Sąjungos sąrašo atnaujinimo;

                     (4)

                     Komisijos įgyvendinimo sprendimu 2014/155/ES (3) pagal Europos Parlamento ir Tarybos reglamentą (EB) Nr. 258/97 (4) leidžiama teikti rinkai blakinių kalendrų (Coriandrum sativum) sėklų aliejų kaip naują maisto sudedamąją dalį, naudotiną maisto papilduose;

                     (5)

                     2018 m. gegužės 17 d. bendrovė „Ovalie Innovation“ (toliau – pareiškėjas) pateikė Komisijai prašymą pakeisti blakinių kalendrų (Coriandrum sativum) sėklų aliejaus specifikacijas pagal Reglamento (ES) 2015/2283 10 straipsnio 1 dalį. Pareiškėjas paprašė sumažinti hidrolizės skaičių nuo dabartinių 186 mg KOH/g iki 179 mg KOH/g;

                     (6)

                     pareiškėjas prašymą pagrindžia nurodydamas, kad pakeitimas yra būtinas siekiant atsižvelgti į blakinių kalendrų sėklų aliejaus, skirto naudoti maisto papilduose, gamybos proceso hidrolizės skaičiaus pokyčius atliekant rafinavimą;

                     (7)

                     Komisijos nuomone, Europos maisto saugos tarnybos pagal Reglamento (ES) 2015/2283 10 straipsnio 3 dalį atliekamas dabartinės paraiškos saugos vertinimas nėra būtinas remiantis tuo, kad siūlomas blakinių kalendrų sėklų aliejaus hidrolizės skaičiaus sumažinimas yra ribotas, kadangi kartu padidėjantis nemuilinamosios medžiagos kiekis, kuris galėtų būti laikomas svarbiu naujo maisto produkto saugai, neviršija didžiausios leidžiamosios vertės;

                     (8)

                     siūlomas blakinių kalendrų (Coriandrum sativum) sėklų aliejaus hidrolizės skaičiaus pakeitimas nekeičia saugos aspektų, kuriais buvo grindžiamas šis leidimas. Todėl yra tikslinga iš dalies pakeisti naujo maisto produkto „blakinių kalendrų (Coriandrum sativum) sėklų aliejaus“ specifikacijas siūlomu hidrolizės skaičiumi;

                     (9)

                     paraiškoje pateikta informacija suteikia pakankamą pagrindą nustatyti, kad siūlomi naujo maisto produkto blakinių kalendrų (Coriandrum sativum) sėklų aliejaus specifikacijų pakeitimai atitinka Reglamento (ES) 2015/2283 12 straipsnį;

                     (10)

                     todėl Įgyvendinimo reglamento (ES) 2017/2470 priedas turėtų būti atitinkamai iš dalies pakeistas;

                     (11)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Sąjungos leidžiamų naujų maisto produktų sąrašo, nustatyto Reglamento (ES) 2015/2283 6 straipsnyje ir įtraukto į Įgyvendinimo reglamentą (ES) 2017/2470, įrašas, skirtas naujam maisto produktui blakinių kalendrų (Coriandrum sativum) sėklų aliejui iš dalies keičiamas, kaip nurodyta šio reglamento priede.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 20 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2014 m. kovo 19 d. Komisijos įgyvendinimo sprendimas 2014/155/ES, kuriuo leidžiama teikti rinkai blakinės kalendros sėklų aliejų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 85, 2014 3 21, p. 13).

            (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            PRIEDAS
            Įgyvendinimo reglamento (ES) 2017/2470 priedo 2 lentelėje (Specifikacijos) įrašas „Blakinės kalendros (Coriandrum sativum) sėklų aliejus“ pakeičiamas taip:

                           Leidžiamas naudoti naujas maisto produktas

                           Specifikacijos

                           „Blakinių kalendrų (

                                 Coriandrum sativum

                              ) sėklų aliejus

                              Aprašymas/apibrėžtis:

                           Blakinių kalendrų sėklų aliejus – aliejus, kurio sudėtyje yra riebalų rūgščių gliceridų, gautų iš blakinių kalendrų augalo Coriandrum sativum L. sėklų.
                           Šiek tiek gelsva spalva, švelnus skonis.
                           CAS Nr. 8008–52–4
                           Riebalų rūgščių sudėtis:

                                       Palmitino rūgštis (C16:0): 2–5 %

                                       Stearino rūgštis (C18:0): < 1,5 %

                                       Petroselino rūgštis (cis-C18:1(n-12)): 60–75 %

                                       Oleino rūgštis (cis-C18:1(n-9)): 8–15 %

                                       Linolo rūgštis (C18:2): 12–19 %

                                       α-linoleno rūgštis (C18:3): < 1,0 %

                                       Riebalų rūgščių transizomerai: ≤ 1,0 %

                              Grynumas:

                           Lūžio rodiklis (20 °C): 1,466–1,474
                           Rūgščių skaičius: ≤ 2,5 mg KOH/g
                           Peroksidų skaičius (PS): ≤ 5,0 mekv/kg
                           Jodo skaičius: 88–110 vienetų
                           Hidrolizės skaičius: 179–200 mg KOH/g
                           Nemuilinamoji medžiaga: ≤ 15 g/kg“